Tänase poolikult vaba päeva otsustasin ma endale tantsukursusi otsides veeta. Kõigepealt jalutasin turismiinfosse. (Muide ma ei näinud peale enda ühtegi jalakäijat 15 minuti jooksul, mil ma keskpäeval kesklinna jõudsin - kõik sõidavad 100 meetri kaugusele ka autoga). Infost anti mulle paberileht Marmandes asuvate tantsukoolidega ja sooviti jõudu tööle. Innukalt ma proovisin kõigepealt  erinevatesse tantsukoolidesse jalutada. Pärast 15 jõudsin ka kohale, aga selgus, et uks oli lukus. Kaarti vaadates sain ma aru, et ilmselgelt ei viitsi ma eri linna nurkades asuvatesse kohtadesse jala vantsida, erti kui täna oli 27 kraadi SOOJA ja PÄIKE (tunnen kaasa sombuses ja külmas Eestis viibijale). Laisa ja mõtleva inimese kombel otsustasin pigem õhtul erinevatesse kohtadesse helistada.